Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: 1. melléklet a 6/2010. (III. 31.) KvVM rendelethez
Paragraph Index: 877

1. melléklet a 6/2010. (III. 31.) KvVM rendelethez A Karancs-Medves Tájvédelmi Körzet természetvédelmi kezelési terve 1. Természetvédelmi célkitûzések – A Karancsra és a Medves-vidékre jellemzõ, a táj jellegét meghatározó, a miocén, illetve pliocén kori andezit- és bazaltvulkánosság során keletkezett földtani képzõdmények, a vulkáni tevékenység nyomait õrzõ természetes felszínformák, a bányászati tevékenység eredményeként létrejött barlangok, sziklaüregek, illetve felszínre került földtani és felszínalaktani természeti értékek megõrzése. – A források, vízfolyások, tavak, valamint az idõszakos vízállások és vízfolyások természetes állapotának megõrzése, a hagyományos tájhasználat során létesült forrásfoglalások, a mesterséges tavak fenntartása. – A területen található védett növény-, állat- és gombafajok, valamint életközösségeik megõrzése, zavartalanságuk és életfeltételeik fennmaradásának biztosítása különös tekintettel a következõ fajokra: kapcsos és lapos korpafû (Lycopodium clavatum, L. complanatum), májvirág (Hepatica nobilis), majomkosbor (Orchis simia), gyepi béka (Rana temporaria), uhu (Bubo bubo), uráli bagoly (Strix uralensis), császármadár (Bonasa bonasia), fehérhátú fakopáncs (Dendrocopos leucotos). – A terület reliktum- és védett növénytársulásainak megõrzése. – A települések bel- és külterületi jellegzetes táji értékeinek, valamint a történelmi múlt emlékeinek és a területen található kultúrtörténeti értékeknek a megóvása, fenntartása. – A terület természeti értékeinek feltárása, megõrzésüket, fenntartásukat szolgáló kutatások végzése. – A természetvédelmi szemlélet erõsítését szolgáló oktatási, nevelési, bemutatási tevékenységek feltételeinek biztosítása, fejlesztése. 2. Természetvédelmi stratégiák – A területen található tájsebek (felhagyott bányák stb.) rehabilitációja az ott található földtani, felszínalaktani természeti értékek és ipartörténeti jelentõségû létesítmények megõrzésével. – A természetes szukcesszió végbemenetelének elõsegítése a természetes erdõsülési folyamatoknak meg fele lõen átalakuló szántó, gyep mûvelési ágú és mezõgazdasági mûvelés alól kivett területeken. – Természetkímélõ használattal történõ gyepgazdálkodás meg valósítása a gyeptípushoz igazodó legeltetéssel, kaszálással. – Agresszíven terjedõ vagy nem õshonos fajok visszaszorítása. – A hagyományos tájhasználat és a természetközeli gazdálkodási módok visszaállítása, elterjesztése, fenntartása a területen. – A látogatók számára az igényeiknek megfelelõ természetvédelmi oktatási és bemutatási programok biztosítása. A természetvédelmi bemutatóhelyek fenntartása, fejlesztése. – Alap- és alkalmazott kutatási programok végrehajtása, a terület természeti értékeinek folyamatos, rendszeres megfigyelése, a megfigyelések eredményeinek dokumentálása a természetvédelmi kezelési feladatok szakmai megalapozása érdekében. 3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Élõhelyek kezelése, fenntartása – Agresszíven terjedõ vagy nem õshonos fajok visszaszorításával meg kell akadályozni az élõhelyek degradációját. – A középhegységi rekettyés tölgyesek (Genisto pilosae–Quercetum petraeae); a törmeléklejtõ erdõk (Mercuriali–Tilietum); a szurdokerdõk (Scolopendrio–Fraxinetum); a hársas-kõrises sziklaerdõk (Tilio–Fraxinetum excelsioris) állományaiban csak nem õshonos, invazív fás szárú növények visszaszorítása érdekében végzett beavatkozások végezhetõk. – Csak szálalás hajtható végre a középhegységi mészkerülõ bükkösök (Luzulo nemorosae–Fagetum sylvaticae); mész és melegkedvelõ tölgyesek (Corno – Quercetum pubescentis) és a molyhos tölgyes bokorerdõk (Epipactis microphyllae – Quercetum pubescentis) állományaiban. 3.1.3. Fajok védelme – A területen található védett fajokra vonatkozó, a természet védelméért felelõs miniszter által jóváhagyott fajmegõrzési tervekben foglaltakat figye lembe véve kell gondoskodnia a terület szakszerû természetvédelmi kezelésérõl annak a nemzeti park igazgatóságnak, amelynek mûködési területén a terület elhelyezkedik (a továb biak ban: igazgatóság). – A kapcsos korpafû, a lapos korpafû, a májvirág és a majomkosbor elõfordulási helyeinek 50 m sugarú környezetében mindennemû beavatkozás csak a Természetvédelmi Õrszolgálat felügyelete mellett végezhetõ az igazgatósággal történt elõ ze tes egyeztetést köve tõen. – A császármadár és a fehérhátú fakopáncs védelme érdekében gondoskodni kell az állomány változásainak folyamatos nyomonkövetésérõl, dokumentálásáról és élõhelyeik megõrzésérõl. – A területen élõ kétéltûek szaporodóhelyein – különös tekintettel a gyepi béka szaporodóhelyeire – fel kell számolni a szaporodóhelyeket veszélyeztetõ szennyezõforrásokat. 3.1.4. Táj- és kultúrtörténeti értékek – A terület tájképi értékét csökkentõ, illetve veszélyeztetõ építmények elhelyezése nem lehetséges. 3.1.5. Látogatás – A területen jogszerû gazdálkodást folytatók, munkát végzõk részére tevékenységük elvégzése érdekében biztosítani kell a belépést. – Technikai sportok ûzése és légtérhasználathoz kötõdõ sporttevékenység tilos a területen. 3.1.6. Oktatás és bemutatás – Természetvédelmi célú oktatással, neveléssel, bemutatással kapcsolatos létesítmények az igazgatósággal történt elõ ze tes egyeztetést köve tõen helyezhetõk el és üzemeltethetõk. 3.1.7. Kutatás, vizsgálatok – A területen csak az 1. pontban meghatározott természetvédelmi célkitûzések érdekében, vagy azokkal összhangban lévõ célból történõ kutatási tevékenység engedélyezhetõ. Az engedélyezett kutatási tevékenység a külön jogszabályban meghatározottakkal, valamint az igazgatósággal történt elõ ze tes egyeztetést köve tõen kezdhetõ meg. 3.1.8. Terület- és földhasználat – Engedélyezett vadászati, vadgazdálkodási létesítmények, berendezések létesítésére az igazgatósággal történt elõ ze tes egyeztetést köve tõen kerülhet sor. Amennyiben az egyeztetés alapján szükséges, a létesítés a Természetvédelmi Õrszolgálat felügyelete mellett történhet. – Vadaskert, fácán- és vízivadnevelõ, -kibocsátó telepek létesítése tilos. – Nem õshonos vadfajok nem telepíthetõk a területre. 3.1.9. Természetvédelmi infrastruktúra – Természetvédelmi infrastruktúraként csak az élõhely-rehabilitációt és a terület hatósági megjelölését, valamint a természetvédelmi célú oktatást, nevelést, bemutatást szolgáló létesítmények helyezhetõk el. – Tanösvények, természetvédelmi célú bemutatóhelyek kialakítása, karbantartása az igazgatósággal történt elõ ze tes egyeztetést köve tõen végezhetõ. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Szántó mûvelési ágú területek kezelése – A kaszáló- és betakarítógépeken vadriasztó berendezés használata kötelezõ. – A mezõgazdasági táblákat elválasztó mezsgyék, sövények, útszegélyek vegyszermentességérõl az alkalmazott technológia során gondoskodni kell. – Szántó területen nem mezõgazdasági termelésbõl származó anyagot tárolni, kerítést létesíteni tilos. 3.2.2. Gyep (rét és legelõ) mûvelési ágú területek kezelése – Patakparti és lápi magaskórósokban, a sziklafüves lejtõsztyeppréteken a természetvédelmi kezelésnek a természetes szukcessziós folyamatok elõsegítésére kell irányulnia a nem õshonos, agresszíven terjeszkedõ fajok rendszeres visszaszorításával. – A spontán cserjésedõ-erdõsödõ gyepterületeken a használat a természetes szukcessziós folyamatok elõsegítésére – a nem õshonos, agresszíven terjeszkedõ fajok rendszeres visszaszorítása mellett –, vagy fás legelõ kialakítására és fenntartására irányulhat. – A gyepek juh, kecske, szarvasmarha, ló legeltetésével vagy kaszálással hasznosíthatók. – A túllegeltetés egész évben tilos. – Új legelõberendezések létesítésére az igazgatósággal történt elõ ze tes egyeztetést köve tõen kerülhet sor. – A gyepterületeken szárzúzás, cserjeirtás csak a vegetációs idõszakon kívül történhet. 3.2.3. Erdõk kezelése – Fokozottan védett természeti területen lévõ, õshonos fafajokból álló erdõállományokban az erdõ természetes, vagy természetközeli állapotának javítása érdekében a beavatkozások célja – a folyamatos erdõborítottság fenntartása mellett – csak a védetté nyilvánítás céljának és az 1. pontban meghatározott természetvédelmi célkitûzéseknek megfelelõ fafajösszetétel, valamint kor- és térszerkezet kialakítása lehet. – Az igazgatóságnak az erdõtervezés során külön jogszabály alapján kiadott véleményében érvényesítenie kell különösen, hogy a fokozottan védett természeti területen végzett erdõfelújítás a védetté nyilvánítás céljának és az 1. pontban meghatározott természetvédelmi célkitûzéseknek alárendelten történjen. – Az igazgatóságnak az erdõtervezés során külön jogszabály alapján kiadott véleményében – a védetté nyilvánítás céljának és az 1. pontban meghatározott természetvédelmi célkitûzések meg valósítása érdekében – különösen érvényesítenie kell az elegyfafajok, a száradó, az odvas, a „böhöncösödõ” faegyedek és az erdõszegélyek erdõgazdálkodás során meg valósítandó kíméletét, valamint a természetközeli állományszerkezet kialakítását. – Az állami tulajdonú erdõben biztosítani kell, hogy az adott erdõrészletben becsült teljes fatérfogat legalább 5%-a álló és fekvõ holtfaként legyen jelen a területen. Az erdõgazdálkodásra vonatkozó további részletes elõ írásokat a körzeti erdõterv tartalmazza. 3.2.4. Mûvelés alól kivett területek kezelése – A termeléssel és szolgáltatással kapcsolatban mûvelés alól kivett területek esetében új funkció kialakítása csak az 1. pontban meghatározott természetvédelmi célkitûzések végrehajtása érdekében, illetve azokkal összhangban lehetséges. – A vízgazdálkodással kapcsolatban mûvelés alól kivett területek esetében az állampolgárok és vagyontárgyaik biztonságát garantáló árvízvédelmi célú beavatkozásokon túl fenntartási és kivitelezési célú munkavégzés csak az 1. pontban meghatározott természetvédelmi célkitûzések elérése érdekében lehetséges.

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes